اسلام آباد(اے پی پی) اسپیشل سیکرٹری خزانہ عمر حمید خان آل پاکستان آڈٹ اینڈ اکاونٹس ایسوسی ایشن ءِ باور کرفینے کہ تنخواہ تیٹی ودکی و ایلو ویل آتا ایسری کن وزارت خزانہ ہروڑنا کمکاری ءِ پک کیک۔ دا ہیت ءِ او تدوک آدے آل پاکستان آڈٹ اینڈ اکاوٹس ایسوسی ایشن (کمبائنڈ) نا ڈل اتون اوڑدہی ٹی پارے۔ دا اوڑدہی ایسوسی ایشن نا درخواست آ مس تانکہ تنخواہ و الاونسز آتے ٹی ودکی و ترقی تا بابت ویل آتا جاچ ءِ ہلنگ مرے ہراٹی تنخواہ تیٹی ودکی بشمول تنخواتیٹی 100درسد و 20درسد سیکرٹریٹ الاونس اوار ءِ۔ اکاونٹس و اسسٹنٹ آفیسر آتا ترقی نا دیرینہ معاملہ، ٹائم سکیل نا پدسلوک کیس و اکاونٹس سروس نا آفیسر آتے کن سروس اصلاحات نا بابت باندات آتا جاچ ءِ ہلنگا۔ اکاوٹنٹ جنرل آف پاکستان ریونیو ہم اوڑدہی ٹی ساڑی ئس۔ اسپیشل سیکرٹری خزانہ عمر حمید خان ڈل انا ویل آتے جوانی اٹ بِنگ و اوفتے باوری کرفے کہ وزارت خزانہ دا ویل آتا ایسری کن ممکنہ مدت و کمک فراوان کیک۔
